**LAMPIRAN C**

**FORMAT KERTAS KERJA**

**PERMOHONAN BANTUAN KHAS PERBENDAHARAAN KEMENTERIAN PEMBANGUNAN WANITA, KELUARGA DAN MASYARAKAT**

**KEPADA**

**PERTUBUHAN BUKAN KERAJAAN (NGO)**

**Perhatian:**

Kertas kerja ini **TIDAK BOLEH** dijadikan sebagai asas kelulusan, hanya sebagai **contoh dan panduan** kepada pihak Pertubuhan dalam menghasilkan kertas kerja yang menepati kehendak Urus Setia Bantuan Khas Perbendaharaan KPWKM.

**KANDUNGAN**

|  |  |  |
| --- | --- | --- |
| **Bil** | **Butiran** | **Muka surat** |
| **1.** | **TAJUK** |  |
| **2.** | **TUJUAN** |  |
| **3.** | **LATAR BELAKANG** |  |
| **4.** | **OBJEKTIF** |  |
| **5.** | **KOMPONEN PROGRAM** **5.1 KUMPULAN SASAR** **5.2 KAEDAH PELAKSANAAN** **5.3 BUTIRAN PROGRAM** |  |
| **6.** | **TENTATIF PROGRAM** |  |
| **7.** | **ANGGARAN PERBELANJAAN** |  |
| **8.** | **KESIMPULAN** |  |

1. **TAJUK**

Seminar Menangani Gangguan Seksual terhadap Wanita di Tempat Kerja.

***Panduan:*** *Hendaklah mengikut bidang keutamaan yang telah ditetapkan, digalakkan untuk menyatakan jenis program (seminar), isu (gangguan seksual) dan kumpulan sasar (wanita) dalam tajuk program.*

1. **TUJUAN**

Kertas ini adalah bertujuan untuk mendapatkan pertimbangan dan kelulusan Kementerian Wanita, Keluarga dan Masyarakat (KPWKM) mengenai cadangan pelaksanaan Seminar Menangani Gangguan Seksual terhadap Wanita di Tempat Kerja.

1. **LATAR BELAKANG**

Gangguan seksual adalah salah satu perlakuan tidak bermoral yang dilakukan oleh seseorang terhadap seseorang yang lain. Kebiasaannya perlakuan ini dilakukan oleh individu yang lebih berkuasa dan mengalami ketidaksejahteraan psikologi. Kelompok ini biasanya mengalami permasalahan hidup, keluarga dan perhubungan yang kurang stabil. Gangguan seksual memberi kesan negatif kepada mangsa yang mungkin boleh menyebabkan mangsa mengalami trauma dan menjejaskan rutin harian. Ini secara tidak langsung menjejaskan produktiviti dan keberhasilan kerja seseorang individu. Berdasarkan soal selidik Jabatan Pembangunan Wanita (JPW) pada 2019 terhadap 28,852 responden berusia 21 hingga 40 tahun, hanya 1,796 atau 6.3 peratus responden membuat laporan mengenai gangguan seksual. Majoriti daripadanya atau 93.7 peratus memilih untuk tidak membuat laporan.

Menyedari perihal tersebut, maka pihak Pertubuhan mempunyai rasa tanggungjawab untuk menyebarluaskan pengetahuan berkenaan gangguan seksual di tempat kerja, faktor-faktor penyumbang, cara-cara untuk menangani, peranan serta perkhidmatan yang disediakan oleh agensi sama ada kerajaan mahupun swasta dalam membantu menangani kes gangguan seksual terhadap wanita di tempat kerja.

***Panduan:*** *Nyatakan pengenalan, latar belakang, penyataan masalah (isu), hubung kait dan kepentingan program yang dicadang untuk dilaksanakan dengan pihak Pertubuhan.*

1. **OBJEKTIF**
	1. Objektif pelaksanaan program adalah seperti berikut:
	2. memberikan pendedahan dan pengetahuan kepada peserta mengenai gangguan seksual;
	3. menyampaikan maklumat berkenaan bantuan dan perkhidmatan psikososial yang disediakan oleh KPWKM dan Pertubuhan terutama dalam menangani gangguan seksual; dan
	4. menjalinkan kolaborasi strategik dengan semua pihak bagi meningkatkan pencegahan dan kesedaran antigangguan seksual.
2. **KOMPONEN PROGRAM**

**5.1 KUMPULAN SASAR**

 Program ini disasarkan kepada wanita yang bekerja di sektor awam dan swasta.

***Panduan:*** *Nyatakan secara khusus kumpulan sasar yang terlibat dengan program ini.*

**5.2 KAEDAH PELAKSANAAN**

Program ini akan dilaksanakan seperti berikut:

(i) Taklimat dari KPWKM, Polis DiRaja Malaysia (PDRM) dan Jabatan Perkhidmatan Awam (JPA) berkaitan isu gangguan seksual;

(ii) Pameran oleh pihak Pertubuhan berhubung fungsi dan perkhidmatan yang boleh dimanfaatkan oleh peserta yang hadir. Pameran ini akan turut disertai oleh rakan NGO yang lain bagi mempromosi dan menghebahkan perkhidmatan masing-masing.

***Panduan:*** *Nyatakan kaedah pelaksanaan program yang dirancang untuk dilaksanakan. Ianya boleh dalam bentuk bengkel, ceramah, dialog, forum dan lain-lain.*

|  |  |  |  |  |
| --- | --- | --- | --- | --- |
| Bil. Siri | Tarikh | Tempat | Cadangan Perasmi | Bil. Peserta |
| 1 | 1/1/2024 | Kolej Komuniti X | Pengarah PPWN Perak | 50 |
| 2 | 7/1/2024 | Kolej Komuniti Y | Pengarah PPWN Perlis | 50 |
| 3 | 14/1/2024 | Dewan Komuniti Z | Pengarah PPWN WP | 50 |

***Panduan:***

1. *Nyatakan bilangan siri bagi program yang ingin dilaksanakan. Pihak Pertubuhan boleh menetapkan siri program yang ingin dilaksanakan. Namun begitu, pihak urus setia akan melihat kepada faktor masa dan keupayaan pihak Pertubuhan untuk melaksanakan kesemua siri program yang dipohon.*
2. *Siri program merujuk kepada bilangan siri yang ingin dilaksanakan di bawah program yang sama.*
3. *Cadangan tempat hendaklah bersesuaian dengan keperluan kumpulan sasar serta dapat membantu mencapai objektif pelaksanaan program. Ianya perlu mengambil kira faktor logistik dan pemilihan lokasi yang tidak mempunyai unsur pembaziran (mewah).*
4. *Nyatakan cadangan perasmi yang akan hadir. Perasmi tidak boleh terdiri daripada ahli politik kecuali Menteri/ Timbalan Menteri/ Exco bagi portfolio yang berkaitan sahaja.*
5. *Nyatakan jumlah peserta yang terlibat.*
6. **TENTATIF PROGRAM**

|  |  |
| --- | --- |
| **MASA** | **ATURCARA** |
| 8.30 pagi | Pendaftaran dan sarapan pagi |
| 9.00 pagi | Taklimat Advokasi Antigangguan Seksual oleh Puan Latifah AhmadPengarah Jabatan Pembangunan Wanita (JPW) |
| 10.00 pagi | Rehat dan minum pagi |
| 10.30 pagi | Taklimat Pengendalian Kes Gangguan Seksual di Tempat Kerja oleh Encik Ahmad bin AliKetua Penolong Pengarah Kanan Jabatan Perkhidmatan Awam (JPA)  |
| 11.30 pagi  | Kesalahan Seksual Terhadap Wanita dan Kanak-kanak oleh YDH ACP Siti Kamsiah binti Hassan, Ketua Penolong Pengarah D11, Jabatan Siasatan Jenayah Bukit AmanPolis Diraja Malaysia (PDRM) |
| 12.30 tengah hari | Makan tengah hari  |

***Panduan:***

1. *Nyatakan secara terperinci tentatif program yang akan dilaksanakan sehingga selesai.*
2. *Hendaklah mengandungi butiran seperti* ***masa, tajuk slot/ ceramah/ bengkel, nama penceramah*** *bagi setiap sesi.*
3. *Sila lampirkan* ***resume kesemua penceramah*** *termasuk kepakaran dan pengalaman masing-masing bersama kertas kerja.*

1. **ANGGARAN PERBELANJAAN**

**ANGGARAN PERBELANJAAN**

**SEMINAR MENANGANI GANGGUAN SEKSUAL TERHADAP**

**WANITA DI TEMPAT KERJA**

|  |  |  |
| --- | --- | --- |
| **Bil.** | **Perkara** | **Anggaran kos (RM)** |
|  | **Pakej kursus tanpa penginapan/ beserta penginapan**RM0 x 0 orang x 1 hari/ malam | **0.00** |
|  | **Sewa dewan (Sekiranya dilaksanakan di dewan orang ramai/ yang seumpama dengannya)**RM 0 x 0 hari | **0.00** |
|  | **Penceramah**RM 0 x jam | **0.00** |
|  | **Bahan guna habis**RM 0 x 0 orang | **0.00** |
|  | **Pengangkutan**RM 0 | **0.00** |
|  | **Keurussetiaan (10%)/ Maksimum RM3,000.00 atau mana-mana yang lebih rendah** | **0.00** |
| **Jumlah per program (A)** | **0.00** |
| **Jumlah keseluruhan [(A) x jumlah siri penganjuran)]** | **0.00** |
| **Sumber peruntukan lain**  | **0.00** |
| **Jumlah peruntukan yang dipohon dari KPWKM** | **0.00** |

***Panduan:***

1. *Nyatakan secara terperinci anggaran perbelanjaan yang dipohon.*
2. ***PERHATIAN****: Peruntukan ini* ***tidak boleh*** *digunakan untuk tujuan* ***pembelian aset*** *seperti mesin jahit, komputer, server, perisian komputer dan sebagainya. Ia hanya boleh digunakan untuk tujuan melaksanakan program sahaja.*
3. *Sila nyatakan sumber kewangan yang akan disediakan (sekiranya ada):*
4. *Peruntukan pertubuhan sendiri;*
5. *Sumbangan kewangan daripada sumber lain (nyatakan agensi dan jumlah peruntukan);*
6. *Kutipan yuran daripada peserta (jika ada); dan*
7. *Peruntukan kewangan yang dipohon dari KPWKM.*
8. **KESIMPULAN**

Seminar Menangani Gangguan Seksual Terhadap Wanita di Tempat Kerja merupakan program yang dianjurkan secara bersama oleh Kementerian Pembangunan wanita, Keluarga dan Masyarakat dan pihak Pertubuhan. Melalui seminar seperti ini, pengetahuan dan kesedaran berkenaan gangguan seksual dapat disebarluaskan kepada masyarakat secara amnya dan pekerja wanita secara khususnya.

***Panduan:*** *Menjelaskan bagaimana pihak Pertubuhan boleh membantu Kerajaan untuk menyampaikan perkhidmatan kepada kumpulan sasar melalui program-program yang dilaksanakan.*